डडल पार्क के लोगों ने बनाया एक और मंदिर, परिषद ने कहा-तोड़ेंगे
माता का मंिदर बनाने के बाद बनाया एक और मंदिर
भास्करन्यूज | हांसी
गंदगीकी भरमार नगर परिषद की ढुलमुल सफाई व्यवस्था से परेशान डडल पार्क इलाके के लोगों ने अब एक और मंदिर बना दिया है। परिषद प्रशासन इससे सकते में हैं। अधिकारियों ने मौके पर पहुंचकर मंदिर को तोड़ने की चेतावनी दी है।
डडल पार्क निवासी सुशील सैनी, कुलदीप मेहरा, पवन सैनी, अरुण सैनी, सतीश राणा, अशोक सैनी, राहुल राणा, सन्नी मोहाल, रिंकू नागर, पवन कागरा, चीता, कृष्ण आदि युवाओं ने बताया कि उन्होंने यह मंदिर गंदगी से परेशान होकर बनाया है। उन्होंने कहा कि परिषद की लापरवाही से पार्क के आसपास गंदगी के ढेर लग जाते हैं, जिससे आने-जाने वाले लोगों के अलावा यहां के बाशिंदों को भारी परेशानी हो रही है। परिषद प्रशासन कोई सुनवाई नहीं कर रहा।
गौरतलब है कि डडल पार्क क्षेत्र में गंदगी से परेशान होकर क्षेत्रवासियों ने तीन दिन पहले कचरा प्वाइंट के ऊपर मंदिर बना दिया था। लेकिन मंदिर बनाने के बाद भी समाधान नहीं निकला और गंदगी में कोई सुधार नहीं हुआ। गंदगी से परेशान होकर क्षेत्रवासियों ने माता मंदिर के साथ ही कुछ दूरी एक और मंदिर बना दिया है। इस मंदिर पर क्षेत्रवासियों ने बड़े शिवलिंग की स्थापना कर दी है।
^मैं मौके पर गया था और फोटो भी खींच कर लाया हूं। मंदिर अवैध रूप से बनाया गया है। इसे तुड़वाया जाएगा। आगे की कार्रवाई के लिए बिल्डिंग इंस्पेक्टर से बात की जा रही है।\\\'\\\' -दीपकझांब, सेनेटरी इंस्पेक्टर
27 दिसंबर के अंक में प्रकािशत समाचार।
डडल पार्क के पास माता मंदिर के समीप बनाया जा रहा एक और मंदिर।
hin_Deva awa_Deva bho_Deva hin_Deva hin_Deva hin_Deva hin_Deva bho_Deva awa_Deva